നാനിയുടെ ശ്യാം സിംഗ റോയി ഡിസംബറില് തീയറ്ററില് പ്രദര്ശനത്തിന് എത്തും നാനി സായി പല്ലവി മഡോണ സെബാസ്റ്റ്യന് എന്നിവര് പ്രധാന താരങ്ങളായി എത്തുന്ന ചിത്രമാണ് ശ്യാം സിംഗ റോയി.ഇന്ന് സിനിമയുടെ അണിയറപ്രവര്ത്തകര് ഒരു പുതിയ അപ്ഡേറ്റ് പങ്കുവച്ചു. ചിത്രം ഡിസംബറില് തീയറ്ററില് പ്രദര്ശനത്തിന് എത്തും എന്നാണ് അറിയിച്ചിരിക്കുന്നത്. സിനിമയുടെ പോസ്റ്റ് തിയറ്റര് അവകാശങ്ങള് നെറ്റ്ഫ്ലിക്സ് സ്വന്തമാക്കി. ശ്യാം സിംഗാ റോയ് എന്ന സിനിമ തിയറ്റര് റിലീസായി ആഴ്ചകള്ക്കുശേഷം നെറ്റ്ഫ്ലിക്സില് സ്ട്രീമിംഗിന് ലഭ്യമാക്കും. ഈ ഫാന്റസി ചിത്രത്തിന്റെ ഷൂട്ടിംഗ് കഴിഞ്ഞ മാസം പൂര്ത്തിയായി, ഇപ്പോള് പോസ്റ്റ് പ്രൊഡക്ഷന് പുരോഗമിക്കുകയാണ്. രാഹുല് സംക്രിത്യന് സംവിധാനം ചെയ്യുന്ന ചിത്രത്തില് കൃതി ഷെട്ടി,ജിഷു സെന്ഗുപ്ത, രാഹുല് രവീന്ദ്രന്, മുരളി ശര്മ, അഭിനവ് എന്നിവര് പ്രധാന കഥാപാത്രങ്ങളെ അവതരിപ്പിക്കുന്നു. അടുത്തിടെ കോവിഡ് 19 ന് പ്രതിരോധ കുത്തിവയ്പ് സ്വീകരിച്ച നാനി, ഹൈദരാബാദില് മുഴുവന് അഭിനേതാക്കള്ക്കും ജോലിക്കാര്ക്കുമൊപ്പം ശ്യാം സിംഗ് റോയിയുടെ ഷൂട്ടിംഗ് പുനരാരംഭിച്ചു. ഒരു പീരിയഡ് ഡ്രാമയായി എത്തുന്ന ചിത്രത്തില് നാനി ശ്യാം എന്ന കഥാപാത്രത്തെ അവതരിപ്പിക്കുന്നു. കൊല്ക്കത്തയില് നടക്കുന്ന കഥയായിട്ടാണ് ചിത്രം എത്തുന്നത്. The post നാനിയുടെ ശ്യാം സിംഗ റോയി ഡിസംബറില് തീയറ്ററില് പ്രദര്ശനത്തിന് എത്തും first appeared on MalayalamExpressOnline.